open-index/open-wikipedia-markdown huggingface dataset:
Charlie Kendall

**Charles Barton Kendall, Jr** (født 4. januar 1935 i Manila på Filippinene) er en tidligere defensive back i amerikansk fotball som spilte én sesong med Houston Oilers i American Football League (AFL). Han spilte college football for Los Angeles Valley College og University of California, Los Angeles.

## Tidlig liv og college
Charles Barton Kendall, Jr ble født den 4. januar 1935 i Manila i FIlippinene. Han gikk på Verdugo Hills High School i Los Angeles i California.

Kendall spilte først college football på Los Angeles Valley College fra 1955 til 1956. Han spilte deretter to år for UCLA Bruins på University of California, Los Angeles fra 1957 til 1958.

## Profesjonell karriere
Kendall signerte med Houston Oilers i American Football League (AFL) i 1960. Han spilte i alle sesongens 14 kamper, seks som starter, i lagets første sesong i 1960 og hadde to interceptions. Han spilte også i AFL Championship Game 1960 da Oilers vant 24–16 over Los Angeles Chargers. Kendall ble en free agent etter sesongen.

## Privatliv
I 1982 skal Kendall ha vist interesse i å kjøpe Los Angeles Clippers fra eieren Donald Sterling, men Sterling ønsket ikke å selge.

## Referanser
Dan Lanphear

**George Daniel Lanphear** (født 24. januar 1938 i Madison i Wisconsin, død 23. mars 2018 i Barrington i Illinois) var en amerikansk fotballspiller. Han ble født i Madison i Wisconsin og spilte college football for University of Wisconsin–Madisons skolelag Wisconsin Badgers hvor han spilte på laget som tapte mot Washington Huskies i Rose Bowl 1960. Han spilte senere for Houston Oilers i American Football League (AFL) i 1960 og 1962 som en defensive end. Lanphear ble også draftet av Pittsburgh Steelers i åttende runde av NFLs draft i 1960, men valgte å ikke signere med dem. Han spilte 14 kamper for Oilers i 1960 og vant ligatittelen med laget. I 1962 spilte han kun to kamper med laget. Lanphear døde i 2018, 80 år gammel.

## Referanser
Jacky Lee

**Jack Ross «Jacky» Lee** (født 11. juli 1938 i Minneapolis i Minnesota, død 2. mai 2016 i Houston i Texas) var en quarterback i amerikansk fotball som spilte i American Football League (AFL) gjennom alle ligaens ti sesonger (1960–1969). Etter å ha spilte amerikansk fotball, baseball og basketball på Ellet High School i Akron i Ohio spilte han college football på University of Cincinnati. I 1958 og 1959 var Jacky Lee lagets MVP og en All Conference Quarterback. I 1960 var han MVP i Senior Bowl.

## Spillerkarriere
I  var han den første quarterbacken draftet av Houston Oilers’ historie. Han delte stillingen med George Blanda i 1960 og 1961, to år der Oilers vant ligatittelen. I 1961 kastet Lee for 457 yards mot Boston Patriots, en daværende AFL-rekord, og satte nok en ligarekord med en 98-yard touchdown til Willard Dewveall mot Chargers. Lee og Blanda kastet samlet 38 touchdowns for Oilers i 1961. Lee spilte i alle kampene til Oilers mellom 1961 og 1963.

I 1964 var han den første spilleren som ble sendt på lån til et annet lag. Han gikk på lån til Denver Broncos og returnerte til Oilers to år senere. Med Denver kastet han blant annet 370 yards i en halvdel av en kamp mot Oakland Raiders.

I 1967 ble Lee byttet til Kansas City Chiefs etter fire kamper. I løpet av hans tre år med Chiefs var han stort sett reserve for Len Dawson. Han var en del av laget som i 1969 vant ligatittelen i AFL og Super Bowl IV.

Han var en av kun 20 menn som spilte i alle de ti årene AFL eksisterte.

## Etter spillerkarrieren
Lee la opp i 1970 etter en skulderskade, og hadde deretter en vellykket karriere som eiendomsmegler i Houston.

Lee døde 2. mai 2016 av komplikasjoner fra Alzheimers sykdom.

## Referanser


## Eksterne lenker
*
Jim McCanless

**James Robert McCanless** (født 1936, død 2024) er en tidligere guard i amerikansk fotball som spilte én kamp for Houston Oilers i American Football League (AFL). Han spilte college football på Clemson.

McCanless døde den 25. januar 2024.

## Tidlig liv og utdannelse
McCanless ble født 1. januar 1936 i Buncombe County i Nord-Carolina. Han gikk på Lee H. Edwards High School og ble utvalgt til Western AAA All-Star Team i 1953. Han spilte guard og ble beskrevet som lagets «big man» av *[[Asheville Citizen-Times]]*. Etter uteksamineringen begynte han på Clemson University i 1954.

I sommeren 1957 brakk McCanless nakken i en ulykke i et svømmebasseng. Skaden gjrode at han måtte stå over 1957-sesongen, og McCanless ble fortalt at han aldri kom til å kunne spille amerikansk fotball igjen. Til tross for beskjeden var han tilbake på trening i 1958 og ble inkludert i spillerstallen. Han fikk sin første kamp etter skaden i uke to mot North Carolina Tar Heels, da han ble byttet inn som en left tackle.

Etter Clemson tilbragte han 1959 som en trener i Sør-Carolina.

## Profesjonell karriere
I 1960 ble McCanless signert av Houston Oilers i American Football League (AFL). Han stilte til starte i alle lagets fem sesongoppkjøringskamper, hvor han imponerte nok til at han ble inkludert i spillerstallen for seriespillet. McCanless fikk bare spilt i én kamp med laget før han ble waived.

## Senere liv
Ikke lenge etter han ble frigitt av Oilers tok McCanless en stilling som assisterende fotballtrener og naturfagslærer på Clyde A. Erwin High School. Han var senere daglig leder for Battery & Ignition Company i Asheville i Nord-Carolina. Han var også transportation director for skoler i Buncombe County i Nord-Carolina i over 20 år, fra 1972 til tidligst 1992.

## Referanser
The Eighth Happiness

***The Eighth Happiness*** (originaltittel: *Bat sing bou hei*) er en hongkongkinesisk filmkomedie fra 1988 regissert av Johnnie To. Handlingen kretser rundt livene til tre voksene brødre. En dag oppstår det en linjefeil på telefonnettet, noe som gjør at de kommer i kontakt med sine fremtidige koner. De ledende rollene spilles av Chow Yun-fat, Raymond Wong, Jacky Cheung, Carol Cheng, Cherie Chung, Fung Bo-bo og Fennie Yuen.

*The Eighth Happiness* ble den mest innbringende filmen i Hongkong i 1988.

## Rollebesetning
(utvalg)

* Chow Yun-fat – 'Handsome' Fong Kim-long
* Raymond Wong – Fong Kim-Fai
* Jacky Cheung – Fong Kim-sang
* Carol Cheng – DoDo
* Fennie Yuen – Ying-ying
* Cherie Chung – Beautiful
* Michael Chow – Ying-yings kjæreste
* Lawrence Cheng – Beautifuls kjæreste
* Charlie Cho – DoDos prospective suitor
* Fung Bo-bo – Ng Fan-fong
* Teddy Robin – Fan-fongs ektemann
* Wong Kwan-yuen – Ming-ming

## Referanser


## Eksterne lenker
*
Jordans kvinnelandslag i basketball

**Jordans kvinnelandslag i basketball** er landslaget i basketball som representerer Jordan i internasjonale konkurranser.

Landslaget er rangert som nummer 76 på FIBAs verdensranking, og tok bronsemedalje i Panarabiske leker både på hjemmebane i 1999 og 2011 i Qatar.

## Se også
* Jordans herrelandslag i basketball

## Eksterne lenker
* 
*
Jordans herrelandslag i basketball

**Jordans herrelandslag i basketball** er landslaget i basketball som representerer Jordan i internasjonale konkurranser.

Landslaget er rangert som nummer 33 på FIBAs verdensranking, og har tatt ett sølv (2011) og én bronsemedalje (2009) i Asiamesterskapet i basketball for menn.

## Se også
* Jordans kvinnelandslag i basketball

## Eksterne lenker
* 
*
Pike Road (Alabama)

**Pike Road** er en amerikansk by som ligger i Montgomery County i Alabama.

Den hadde 5 406 innbyggere i 2010, og dekker et areal på 82,59&nbsp;km².

## Historisk befolkning

## Referanser


## Eksterne lenker
*
Halvard Christian Sollie

**Halvard Christian Sollie** (født 9. oktober 1886 i Horten, død 5. januar 1969) var en Bondepartiet-politiker og rektor ved Horten tekniske skole (HTS) i perioden 1943–1956. Sollie var ordfører i Botne kommune i Vestfold 1929–1934.

Han var student i 1906 og ble diplomingeniør fra maskinlinja ved Königliche Technische Hochschule i Hannover, Tyskland i 1912. Etter studiene i Hannover ble han lærer ved HTS i perioden 1912–1914. I 1914 fratrådte han lærerstilling ved HTS for å studere ved en bedrift i Marseille, Frankrike og samme år overtok han den tekniske ledelsen ved Moss Rismølle. I perioden 1918–1938 vikarierte han ved flere anledninger som lærer ved HTS.

I hans ordførerperiode (1929–1934) ble det stor oppmerksomhet om den såkalte «», en sak om bevilgning av fritt skolemateriell med påfølgende herredstyre-streik; saken ble i 1932 avgjort i rettsvesenet. Sollie var medlem av herredstyret og formannskapet fra og med 1923.

Sollie var styremedlem i Vestfold kraftselskap 1932–1935.

Han bodde på Vestre Holtan i Holmestrand fra 1919 til 1937, da han flyttet tilbake til Horten og ble overlærer på HTS i matematikk, projeksjonstegning og maskinlære. Hovedbygningen på Vestre Holtan brant i 1933, men ble straks oppført på nytt.

Sollie ble utnevnt av departementet til direktør for Horten tekniske skole i 1943 og fikk tittelen rektor i 1945. I sin tid som direktør og rektor ved HTS var han med å utvikle skolen med flere linjer; skolen fikk også flere klasser. Som rektor var han i 1948 også med på å utforme og sende søknad om å få reist et nytt skolebygg; søknaden ble innvilget, og det nye bygget ble offisielt innviet og overlevert av daværende ordfører i Horten Paul Bentsen den 3. mars 1953. Til stede under overleveringsseremonien var daværende kronprins Olav samt representanter for kirke- og undervisningsdepartementet, Vestfold fylke og offentlige institusjoner innen Horten kommune.

## Familie
Halvard Christian Sollie var sønn av kjøpmann Olaus Hansen Sollie, som var varaordfører i Horten i perioden 1894–1895 og i 1899.

Halvard Christian Sollie giftet seg i 1913 med Marie Hansen Sollie (født Marie (Maja) Myhre 1887–1976); ekteparet fikk tre barn:

* Olav Halvardsson (1916–1941) døde under den 2. verdenskrig.
* Deres eneste datter, Valborg Marie (1919–1991, gift med Erling Bahr Svendsen Tjora i 1943), ble i 1934 tildelt Livredningsselskapets hederstegn og diplom fordi hun 16. juni 1933, med fare for sitt eget liv, reddet to unge damer fra å drukne i Hillestadvannet.
* Yngstesønnen Halvard Christian Sollie (1926–2011) var også lærer ved HTS.

Halvard Christian Sollies gravminne på Horten gravlund er slettet.

## Referanser




## Litteratur
* 
* 
* 
* Folketellinga 1910 for Horten
Estlands herrelandslag i basketball

**Estlands herrelandslag i basketball** er det mannlige landslaget i basketball for Estland. Det representerer landet i internasjonale basketballturneringer, og reguleres av Eesti Korvpalliliit. 

## Resultater i internasjonale turneringer
### [[Olympiske sommerleker|Olympiske leker]]
*  1936: 15.-plass

### [[Europamesterskapet i basketball for menn|Europamesterskap]]
*  1937: 5.-plass
*  1939: 5.-plass
*  1993: 6.-plass
*  2001: 14.-plass
*     2015: 20.-plass
*     2022: 19.-plass

## Eksterne lenker
* Offisiell nettside
* Profil på FIBAs nettside
* Profil hos EuroBasket.com
Rich Michael

**Richard John Michael** (født 15. november 1938 i Hamilton i Ohio, død 22. desember 2011) var en amerikansk fotballspiller fra USA. Michael spilte left tackle for Ohio State Buckeyes under hovedtrener Woody Hayes og vant senere de to første ligatitlene i American Football League (AFL) da han spilte for Houston Oilers.
Emmanuel Kofi Fianu

**Emmanuel Kofi Fianu** S.V.D. (født 14. juni 1957 i Tegbi ved Keta i Ghana) er en ghanesisk katolsk ordensgeistlig og biskop av Ho.
## Liv og virke
### Prest
Emmanuel Fianu trådte inn i misjonskongregasjonen verbittene *(Steylermisjonærene)*, og ble presteviet 14. juli 1985.

### Biskop av Ho
Pave Frans utnevnte ham den 14. juli 2015 til biskop av Ho. han ble bispeviet av presenten for Det pavelige råd for rettferdighet og fred, kardinal Peter Turkson, den 3. oktober samme år. Medkonsekratorer var hans embedsforgjenger i Ho, biskop Francis Anani Kofi Lodonu, og den apostoliske nuntius i Ghana, erkebiskop Jean-Marie Speich.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682 -1751) *1730
* Kardinal Federico Marcello Lante Montefeltro Della Rovere (1695-1723) *1732
* Biskop Charles Walmesley, O.S.B. (1722-1797) *1756
* Biskop William Gibson (1738-1821) *1790
* Biskop John Douglass (1793-1812) *1790
* Biskop William Poynter (1762-1827) *1803
* Biskop Thomas Penswick (1772-1836) *1824     
* Biskop John Briggs (1788-1861) *1833
* Biskop William Bernard Ullathorne, O.S.B. (1806-1889) *1846
* Kardinal Henry Edward Manning (1808-1892 ) *1865
* Kardinal Herbert Vaughan (1832-1903) *1872
* Kardinal Francis Alphonsus Bourne (1861-1935) *1896
* Erkebiskop William Thomas Porter, S.M.A (1887-1966) *1933
* Erkebiskop Richard Joseph Downey (1881-1953) *1928
* Erkebiskop John Kodwo Amissah (1922-1991) *1957
* Erkebiskop Dominic Kodwo Andoh (1929-2013) *1971
* Kardinal Peter Kodwo Appiah Turkson (1948-) *1993
* Biskop *Emmanuel Kofi Fianu* (1957-) *2016

## Referanser
Antoon Konings

**Antoon Konings**, S.M.A., i Ghana kalt **Anthony Konings** (født 3. mai 1910 i Posterholt i Nederland, død 11. mai 1991 i Cadier en Keer i Nederland) var en nederlandsk ordensgeistlig som var katolsk biskop av Keta-Ho (Ghana)  i Ghana. 

## Liv og virke
### Prest
Antoon Konings trådte inn i Society of African Missions og ble presteviet den 15. juni 1935. 
### Biskop av Keta (som i 1975 ble Keta-Ho)
Pave Pius XII utnevnte ham den 21. februar 1954 til biskop av Keta i den britiske kolonien Gullkysten (Ghana). Han ble bispeviet den 1. mai samme år i Posterholt av biskop Josephus Hubertus Gulielmus Lemmens av Roermond; medkonsekranter var biskop Hubertus Josephus Paulissen S.M.A., apostolisk vikar av Kumasi, og biskop Jan Michiel Jozef Antoon Hanssen, hjelpebiskop i Roermond. 

Han deltok på alle fire sesjoner av Andre Vatikankonsil.
 
I 1975 skiftet bispedømmet navn til Keta-Ho.

Biskop Anthony Konings fratrådte den 10. april 1976 i en alder av 65 år som biskop der; den etterfølgende biskop var en afrikaner fra det lokale område. 

Biskop Konings døde den 11. mai 1991 i Cadier en Keer i sitt hjemland, i en alder av 81 år.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Andreas Franz Frühwirth (1845-1933) *1907
* Erkebiskop Lorenzo Schioppa (1871-1935) *1920
* Erkebiskop Johannes Henricus Gerardus Jansen (1868-1936) *1930
* Biskop Josephus Hubertus Gulielmus Lemmens (1884-1960) *1932
* Biskop *Antoon Konings* (1910-1991) *1954

## Referanser
Nieiddaidjohka

**Nieiddaidjohka** er ei elv i Karasjok kommune i Finnmark. Den er ei tilløpselv til Nattvatnet og er 8,5 kilometer lang.

Elva har utspring fra Nieiddaidjávrrit og renner i østlig retning til Sieiddejávri. Til Sieiddejávri fra sør kommer også sideelva Sieiddejohka, som har utspring på nordsida av høydedraget Jalgesvađđa. Videre fra Sieiddejávri renner elva gjennom en 200 meter lang elvestubb ned til Nattvatnet.

Nedbørfeltet krysses av E6 og en kraftlinje, og det er noe spredt bebyggelse ved Sieiddejávri.

## Referanser
Francis Anani Kofi Lodonu

**Francis Anani Kofi Lodonu** (født 19. november 1937 i Gbi Atabu ved Hohoe i den britiske kolonien Gullkysten) var en ghanesisk katolsk emeritert biskop av Ho.
## Liv og virke
### Prest
Francis Anani Kofi Lodonu ble presteviet den 18. mai 1964 for bispedømmet Keta i Ghana.
### Hjelpebiskop av Keta
Pave Paul VI utnevnte ham den 17. mai 1973 til hjelpebiskop av *Mascula*, til støtte for biskopen der, Anthony Konings, SMA. Paven personlig bispeviet ham den 29. juni samme år; medkonsekratorer var Agostino Casaroli, undersekretær for Rådet for Kirkens offentlige anliggender, og Bernardin Gantin, sekretær for kongregasjonen for Kongregasjonen for folkenes evangelisering. Bispevielsen fant sted i Peterskirken i Vatikanet; han var en av ti biskoper som da ble ordinert i anledning av tiårsjubileet for begynnelsen av pave Paul VIs pontifikat.

### Biskop av Keta-Ho (så Ho)
Den 10. april 1976 ble han utnevnt til biskop av Keta-Ho. Med todelingen av bispedømmet Keta-Ho ble han utnevnt til den første biskop av bispedømmet Ho den 19. februar 1994.

Han var også president for Ghana Bishops' Conference i perioden 1991–1997.

Pave Frans innvilget den 14. juli 2015 hans aldersbetingede fratreden.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Biskop *Francis Anani Kofi Lodonu* (1937-) *1973

## Referanser
Bertram C. Middelthon

**Bertram Charles Middelthon** (1879–1961) var en norsk kommunal tjenestemann og politiker. Han var Stavangers ordfører fra 1920 til 1922, som representant for Høyre.

## Karriere i næringsliv og offentlig tjeneste
Han gikk middelskolen på Kongsgård skole, men trivdes dårlig på skolen, og han gikk ut i arbeid etter sin middelskoleeksamen, 14 år gammel. Han begynte som visergutt og butikkekspeditør. Han gikk så i gradene som funksjonær ved Stavanger Støberi & Dok, og senere etablerte han sitt eget firma med agentur og spedisjon.

Middelthon var formann i Stavanger konservative ungdomsforening fra 1912 til 1915 og formann i Høires fellesorganisasjon i Stavanger fra 1918 til 1922. I 1914 ble han medlem av bystyret og formannskapet, og fra 1920 til 1922 var han byens ordfører.

Han var kjent for å hyppig være i munnhuggeri med forrige ordfører, Egede-Nissen. I periodene før hadde kommunen tatt opp mange lån, men det måtte tas opp flere for å fullføre viktige prosjekter som nytt vannverk, fryserianlegg og skoler.

Etter at han gikk av som ordfører, ble han ansatt som byens borgermester og magistrat. Tittelen ble endret til finansrådmann i 1937. Denne stillingen hadde han frem til september 1941, da han ble avsatt av okkupasjonsmakten. Han kom tilbake som finansrådmann etter frigjøringen i 1945, men sluttet i 1946 og gikk tilbake til å drive egen næringsvirksomhet.

## Filatelist og bridgespiller
Frimerker ble Bertrams store lidenskap i livet. Han begynte å samle på frimerker allerede som tiåring, og i 1898 etablerte han en frimerkeforretning. Borgermester Middelthon var en bærende kraft innen etableringen av Norsk Frimærke-Club i 1897, som senere ble avløst av Norsk Filatelistforbund, og av Stavanger Filatelist-Klub i 1925. Han var lenge redaktør for *Nordisk Filatelistisk Tidsskrift*.

Middelthon var en periode ansatt som sekretær i Norsk Bridgeforbund og tok initiativet til stiftelsen av Stavanger Bridgeklubb i 1933.

## Familie
Han var sønn av skipsfører Bernt Middelthon, som seilte i utenriksfart og døde relativt ung, og hans engelske kone Kate King. Statsråd og stortingsmann Cornelius Middelthon var hans fars fetter.

Han giftet seg i 1902 med Caroline Aanensen. Fra 1907 bodde de sammen i Knud Holms gate 1, en eiendom som hadde vært i familiens eie frem til 1888. Eiendommen ble i 1940 overtatt av NSB. Etter hennes død i 1947 giftet han seg med skuespilleren Sigrun Svenningsen.

## Referanser


## Litteratur
*
Harrisville (Utah)

**Harrisville** er en amerikansk by som ligger i Weber County i Utah.

Den har  og dekker et areal på 7,73&nbsp;km².

## Befolkningsutvikling

## Referanser


## Eksterne lenker
* 
*  Innbyggertall 2010 - 2019 – United States Census Bureau
Wahoo McDaniel

**Edward Hugh McDaniel** (født 19. juni 1938 i Bernice i Louisiana, død 18. april 2002 i Houston i Texas) var en amerikansk choctaw-chickasaw amerikansk fotballspiller og fribryter bedre kjent som **Wahoo McDaniel**. Han er best kjent for å ha vært NWA United States Heavyweight Championship fem ganger. McDaniel var en av de større stjernene i fribryterforbund tilknyttet American Wrestling Association og National Wrestling Alliance, som Championship Wrestling from Florida, Georgia Championship Wrestling, NWA Big Time Wrestling og Jim Crockett Promotions.

McDaniel blir ofte sammenlignet med Chief Jay Strongbow da de begge spilte på sin arv. I motsetning til Strongbow (som var en italiensk-amerikaner) var McDaniel av uramerikansk opphav.

## Tidlig liv
McDaniel ble født i Bernice i Louisiana i 1938. Faren jobbet i oljeindustrien og familien flyttet flere ganger før de slo seg ned i Midland i Texas da McDaniel gikk på ungdomsskolen. Han gikk på Midland High School, hvor han utmerket seg som en friidrettsutøver og ble delstatsmester i kulestøt og nummer to i diskos. En av baseballtrenerne hans var George H.W. Bush. Navnet «Wahoo» kom fra faren Hugh, som var kjent som «Big Wahoo». Selv om han var en problematisk tenåring ble han akseptert til University of Oklahoma av Bud Wilkinson. Han spilte på skolelaget Oklahoma Sooners, hvor han holder rekorden for lengste punt på 91 yards.

## Fotballkarriere
McDaniel begynte sin karriere innen profesjonell amerikansk fotball i 1960 da hans pilte for Houston Oilers da laget ble de første AFL-mesterne. Han spilte deretter for Denver Broncos mellom 1961 og 1963. Han spilte deretter linebacker for New York Jets i 1964, og begynte da å gå med en trøye hvor det stod «Wahoo» over trøyenummeret (#54). Når han taklet noen spurte stadionkommentatoren publikum hvem som taklet, og publikum svarte «Wahoo! Wahoo! Wahoo!» Etter to sesonger med Jets gikk McDaniel til Miami Dolphins i 1966 og spilte med dem frem til han la opp etter 1968-sesongen.

## Privatliv
McDaniel var gift fire ganger med tre forskjellige kvinner. Han hadde to døtre med sin første kone Monta Rae, fire barnebarn og to oldebarn. Han spilte også golf og drev med jakt på fritiden.

McDaniel begynte å få helseproblemer på midten av 1990-tallet og endte opp med å pensjonere seg i 1996 før han i 2000 mistet begge nyrene. Han var på ventelisten for en transplantasjon da han fikk et slag og døde 18. april 2002 i Houston i Texas. Han ble kremert, og asken ble gitt til datteren Nikki.

## Referanser


## Eksterne lenker
*
Caspar Holten Jensenius

**Caspar Holten Jensenius** (1821–1902) var en danskfødt norsk landbruksskolelærer og statsagronom. Han var en av de første agronomene som reiste rundt i Norge for å hjelpe bøndene med å modernisere jordbruket. Særlig interesserte han seg for storfeavlen. Han var en foregangsmann for å opprette meierier og arrangere dyrskuer.

## Slekt
Han var sønn av sogneprest til Hørby i Holbæks amt Christian Christopher Jensenius (død 1824) og Marie Elisabeth Møller. I 1862 ble han gift med Larissa Susanna Nicoline Claussen.

## Liv
Jensenius var elev ved en latinskole i København, men på grunn av svake øyne måtte han avbryte studiene og fikk jordbruksutdannelse. Fra 17- til 20-årsalderen var han bruksfullmektig på en stor herregård på Sjælland, før han i 1842 fikk en friplass ved landbruksinsituttet på Haraldslund i Jylland. Han tok eksamen med utmerkelse i 1845, og studerte deretter veterinærvitenskap og kjemi i København.

Våren 1846 kom han til Norge, hvor han var blitt ansatt som lærer ved det nyopprettede Bratsbergs amts landbruksskole. Skolen holdt først til på Bamble prestegård, senere på Mæla i Gjerpen. Han var der til høsten 1850, da han ble lærer og medbestyrer ved en privat landbruksskole på Bryn i Østre Aker.

Våren 1852 ble han ansatt av Kristians og Hedemarkens amts amtsformannskaper til å undersøke landbruksforholdene og gi veiledning for bøndene. Resten av sin karriere virket han i offentlig tjeneste, fra 1863 som statsagronom. Denne stillingen beholdt han til 1890. I disse årene var han stadig på reise i hele Norge, mest i de nordlige landsdelene (fra Nordvestlandet og Østerdalen til Finnmark). Han foretok også flere reiser til utlandet med støtte fra staten, for eksempel til Sveits i 1855.

## Arbeid som statsagronom
Som statsagronom jobbet Jensenius for å forbedre landbruket. Han ledet dyreskuer, holdt foredrag om husdyr, og ga råd til bønder. Han var aktiv i en tid med behov for reformer, spesielt innen kvegbruk. Jensenius innførte bygde-dyreskuer i 1857 og okseskuer i 1879. Han besøkte bønder, holdt foredrag, ga veiledning, og var prisdommer ved dyreskuer.

## Verk

Jensenius utga en rekke skrifter om emner fra jordbruk og storfeavl. Innberetningene fra reisene hans gir detaljerte beskrivelser av tilstanden i det norske jordbruket ved midten av 1800-tallet. Sigvald Hasund mener Jensenius var «ikkje so lite lik Eilert Sundt i sine synsmaatar og i sitt yrke».

I 1856 utarbeidet han en plan for å forbedre fedriften i Norge på oppdrag fra Selskapet for Norges Vel. Han var medlem av selskapets representantskap fra 1858. I 1856 deltok han som representant for Selskapet for Norges Vel i planleggingen av Rausjødalen meieri i Tolga, Norges første meieri. I 1862 utga han et lite skrift om «Meieriene i Nordre Østerdalen».

Jensenius var en dypt religiøs mann. Han deltok i agitasjonen mot mormonismen på 1850-tallet med flere småskrifter. I denne saken samarbeidet han med Ole Vig og Eilert Sundt.

## Utmerkelser
Jensenius fikk kong Oskar IIs landbruksmedalje i sølv i 1882.

## Referanser


## Litteratur
*
Tea Pijević

**Tea Pijević** (født 18. november 1991 i Makarska) er en kroatisk håndballmålvakt, som spiller for den rumenske klubben  og det kroatiske kvinnelandslaget.

Hun har representert Kroatia i tre europamesterskap (2018, 2020, 2022) og ett verdensmesterskap (2021).

## Referanser


## Eksterne lenker
* 
*
NSB Reisebyrå

**NSB Reisebyrå** var en reisebyråkjede som NSB (tidl. Vygruppen AS) etablerte i 1916 som *Statsbanenes Reisekontor og Sovevognsentral*. Det første kontoret lå i den gamle Østbanehallen. Utover 1920-årene fikk man avdelinger i Bergen og Trondheim, og i løpet av 1950-årene ble det etablert kontorer omtrent 30 norske byer. NSB hadde i tidligere tider en viktig rolle i markedsføringen av Norge i utlandet, og allerede i 1910 ble det opprettet et reisebyrå i Berlin, i samarbeid med andre norske transportaktører. I 1921 åpnet et rent NSB-reisebyrå i London, nærmere bestemt i Norway House ved Trafalgar Square. NSB Reisebyrå hadde 350 ansatte i år 2000, og ble da solgt til Via Flyspesialisten, en del av Via Gruppen.

## Referanser
Liste over ordførere i Skedsmo

**Liste over ordførere i Skedsmo** viser navn, parti og periode for ordførere i tidligere Skedsmo kommune fra innføringen av formannskapslovene i 1837 til 2019.

Fram til 1908 var Lørenskog og Lillestrøm tilhørende Skedsmo kommune, men ble etter dette skilt ut som egne kommuner. I 1962 ble Lillestrøm slått sammen med Skedsmo igjen, og ble da administrasjonssenteret i kommunen. Den 1. januar 2020 ble kommunene Skedsmo, Fet og Sørum slått sammen til Lillestrøm kommune.
God of Gamblers

***God of Gamblers*** (originaltittel: *Do san*) er en hongkongkinesisk actionkomedie fra 1989 regissert av Wong Jing. Filmen handler om topp-gambleren Ko Chun som mister hukommelsen etter å ha blitt utsatt for en narrestrek tiltenkt en annen. Han som stod bak narrestreken bestemmer seg for å ta seg av ham siden han har mistet både hukommelsen og havnet i en mental tilstand tilsvarende et barn. Når han oppdager Kos talent innen gambling bestemmer seg for å utnytte dette. Hovedrollene spilles av Chow Yun-fat og Andy Lau, mens sentrale biroller spilles av Joey Wong og Sharla Cheung.

*God of Gamblers* ble den mest innbringende kinofilmen i Hongkong i 1989.

Den har fått en rekke oppfølgere og avledede filmer, deriblant *[[All for the Winner]]* (1990) og *[[God of Gamblers Returns]]* (1994).

## Rollebesetning

* Chow Yun-fat – Ko Chun "Chocolate" (klengenavn han ble gitt i forbindelse med hukommelsestapet)
* Andy Lau – Michael Chan "Little Knife"
* Joey Wong – Jane 
* Sharla Cheung – Janet
* Charles Heung – Lung Ng
* Ng Man-tat – Brother Shing
* Edison Lim – den største gambleren i Lims familie
* Jimmy Lung Fong – Ko Yee
* Michiko Nishiwaki – Miss Chi, Ko Chuns kvinnelige Yakuza opponent
* Wong Jing – horekunde ved kjærlighetsmotell (cameo)
* Shing Fui-On – Big Mouth
* Michael Chow – Casinosjef
* Pau Hon-lam – Chan Kam-sing
* Dennis Chan – Doctor Toneg Wong
* Chan Lap-ban – Michaels bestemor
* Law Ching-ho – motellsjef
* Yasuyoshi Shikamura – Ueyama Koji
* Ronald Wong – Crow
* Wong San – Janes far
* Yeung Chak-lam – Nam
* Seung-koon Yuk – Janes mor

## Referanser


## Eksterne lenker
*
Liste over ordførere i Lillestrøm

**Liste over ordførere i Lillestrøm** viser navn, parti og periode for ordførere i Lillestrøm kommune i perioden 1908 til 1962, og etter kommunesammenslåingen i 2020.

Fram til 1908 var Lillestrøm tilhørende Skedsmo kommune, men ble etter dette skilt ut som egen kommune. I 1962 ble Lillestrøm slått sammen med Skedsmo igjen. Den 1. januar 2020 ble kommunene Skedsmo, Fet og Sørum slått sammen til Lillestrøm kommune.

### Før 1962

### Etter 1962

## Litteratur
* Ordførere i Lillestrøm kommune, lokalhistoriewiki.no
Jaroslava Burlatsjenko

**Jaroslava Burlatsjenko** (; født 1992) er en rumensk-ukrainsk håndballspiller som spiller for den rumenske klubben  og det ukrainske landslaget.

## Referanser


## Eksterne lenker
*
Rodrigo Chagas

**Rodrigo José Queiroz Chagas** (født 19. mars 1973), kjent som **Rodrigo Chagas** eller bare **Rodrigo**, er en brasiliansk tidligere fotballspiller.

Rodrigo ankom Vitória i 1992 som 19-åring. Han spilte sine første seniorkamper for laget i 1992, og etablerte seg på laget i 1993. Han var en av flere unge, jevngamle spillere som gjorde seg gjeldende for Vítoria i en framgangsrik periode for klubben.

I 1995 ble han innkalt av landslagstrener Mário Zagallo til Brasils landslagstropper til Umbro Cup i juni og til Copa América i juli. I samme periode betalte tyske  $2 millioner for å hente Rodrigo og hans lagkamerat Ramon Menezes til Bundesliga. Landslagsdebuten fikk han først 9. august i en treningskamp borte mot , da han spilte hele kampen som venstreback. Han beholdt plassen på laget da han tre dager senere bekledte samme posisjon mot  i en kamp han måtte forlate banen med skade sent i første omgang. Tre måneder senere spilte han sin tredje og siste landskamp med Argentina som motstander da han kom inn som innbytter på sin vante plass som høyreback da Cafu måtte forlate banen med skade.

Oppholdet hos Leverkusen ble med én sesong, før han vendte hjem til brasiliansk fotball til fordel for . Årene han spilte for Corinthians ble de mest vellykkede av hans klubbkarriere. Senere spilte han bl.a for  og to ytterligere perioder for Vítoria, før spillerkarrieren fikk en brå slutt da han i 2006 ble tvunget til å legge opp etter en bilulykke.

### Landskamper

## Referanser


## Eksterne lenker
*
Mardal (Gloppen)

**Mardal** er en gård sør for Sandane i Gloppen. Gården er delt i flere bruk og en del bosetning. Mardal er en av flere gårder i området Bukta innerst i Gloppefjorden, sammen med gårdsnavn som Søreide og Fitje.

Til området Mardal hører også tidligere Mardal skole som etter nedleggelse nyttes som grendahus.

## Etymologi
Navnet Mardal kommer av norrønt *[[mar]]* for hest. Navnets opphav vil derfor være hestedal.

## Personer med bakgrunn fra Mardal i Gloppen
* Ole Morten Mardal (f.1969), lærer og friidrettsutøver (lengdehopp), far til Thomas
* Thomas Mardal (f. 1997), friidrettsutøver (sleggekast), sønn av Ole Morten
* Filip Pleym Mardal (f. 2002), fotballspiller

## Referanser




## Se også
* Mardal, pekerside
Plain City (Utah)

**Plain City** er en amerikansk by som ligger i Weber County i Utah.

Den har  og dekker et areal på 31,62&nbsp;km².

## Befolkningsutvikling

## Referanser


## Eksterne lenker
* 
*  Innbyggertall 2010 - 2019 – United States Census Bureau
Fight Back to School

***Fight Back to School*** (originaltittel: *To hok wai lung*) er en hongkongkinesisk actionkomedie fra 1991 regissert av Gordon Chan. Filmen handler om Star Chow, en ung mann som står i fare for å bli sparket ut av en eliteenhet i Royal Hong Kong Police. Men en senioroffiser bestemmer seg for å gi ham en siste sjanse: Chow må gå undercover som student ved Edinburgh High School i Hong Kong for å gjenfinne senioroffiserens bortkomne revolver. Oppgaven kompliseres når Tat, en aldrende inkompetent politietterforsker, blir hans nye partner. Underveis i oppdraget blir han romantisk involvert i en kvinnelig skolerådgiver og avslører en gjeng som driver med våpenhandel. Hovedrollen spilles av Stephen Chow, mens sentrale biroller spilles av Sharla Cheung og Ng Man-tat.

*Fight Back to School* ble den mest innbringende kinofilmen i Hongkong i 1991. Den har fått to oppfølgere: ''Fight Back to School II'' (1992) og ''Fight Back to School III'' (1993). 

## Rollebesetning
(utvalg)

* Stephen Chow - Star Chow
* Sharla Cheung - Miss Ho
* Ng Man-tat - Tso Tat-Wah / 'onkel' Tat
* Roy Cheung - bror Teddy Big
* Barry Wong - politimester
* Gabriel Wong - Turtle Wong
* Paul Chun - Lam
* Peter Lai 
* Kingdom Yuen - frøken Leung

## Referanser


## Eksterne lenker
*
Primærrute 13

**Primærrute 13** er en hovedvei som går mellom Vejle, Viborg og Aalborg i Jylland.

Primærrute 13 går fra Motorvejskryds Vejle hvor den følger Midtjyske Motorvej primærrute 18 til Ølholm. Den går deretter forbi Tørring, Nørre Snede og Pårup hvor den går over Herningmotorvejen primærrute 15. Den fortsetter vest om Viborg og forbi Møldrup og Aalestrup, hvor etter den går ud om Aars og til Sønderup hvor den bli til en motortrafikkvei og går mot Nordjyske Motorvej E45.

Veien slutter i Nordjyske Motorvej E45 sør for Aalborg.

Rute 13 har en lengde på ca. 138 km.

* (2034)
* (2034)
* (2034)  
* (2034)  
* (2034)  
* (2034)  
## Referanser
Kristina Prkačin

**Kristina Prkačin** (født 21. oktober 1997 i Dubrovnik) er en kroatisk håndballspiller, som spiller for den kroatiske hovedstadsklubben  og det kroatiske kvinnelandslaget.

Hun har tidligere spilt for den ungarske klubben  og den rumenske klubben 

Hun har representert Kroatia i tre europamesterskap (2018, 2020, 2022).

## Referanser


## Eksterne lenker
* 
*
Statens personaldirektør

**Statens personaldirektør** er et embete i den norske forvaltningen. Statens personaldirektør leder Arbeidsgiverpolitisk avdeling i Fornyings- og administrasjonsdepartementet (FAD), har rang som ekspedisjonssjef, og er den øverste lederen for personalarbeidet i norsk statlig sektor. Hen leder blant annet statsforvaltningens forhandlingsdelegasjon under lønnsoppgjør og tariffoppgjør i statlig sektor.

## Embetsinnehavere (utvalg)

* 1976–1991: Nils Rustung Mugaas
* 1990–1995: Aud Blankholm
* 1995–2004: Per Engebretsen
* 2004–2008; Jørn Skille
* 2008–?: Siri Røine
* 2012–?: Merethe Foss Liverud
* 2015–: Gisle Norheim

## Referanser
Primærrute 34

**Primærrute 34** er en hovedvei som går mellom Herning og Skive i Jylland.

Primærrute 34 går fra Midtjyske Motorvej primærrute 18 ved Herning uden om Sunds forbi Simmelkær, Feldborg. Den forsetter som 2+1 sporet motortrafikkvei uden om Haderup og forbi Mogenstrup til Skive.

Veien slutter i primærrute 26 sør for Skive.

Rute 34 har en lengde på ca. 47 km.

*
*
Sieiddejávri

**Sieiddejávri** er en innsjø i Karasjok kommune i Finnmark. Den ligger rundt 14 kilometer nordvest for kommunesenteret Karasjok og har utløp mot nord via ei kort elv til Nattvatnet. Europavei 6 passerer like vest for innsjøen.

## Referanser
Jalgesvađđa

**Jalgesvađđa** er et fjell og et høydedrag i Karasjok kommune i Finnmark. Den ligger rundt 10 kilometer nordvest for tettstedet Karasjok, like ved grensa mot Porsanger kommune. Det har flere toppunkter, hvorav det høyeste ligger på 415 meter over havet.

## Referanser
Audio Stream Input/Output

**Audio Stream Input/Output** (**ASIO**) er en driverprotokoll for digital lyd spesifisert av Steinberg, som gir et grensesnitt med lav latens og høy fidelity mellom en programvareapplikasjon og en datamaskins lydkort. Mens Microsofts DirectSound ofte brukes som en mellomsignalvei for ikke-profesjonelle brukere, lar ASIO musikere og lydteknikere få direktetilgang til ekstern maskinvare.
Riverdale (Utah)

**Riverdale** er en amerikansk by som ligger i Weber County i Utah.

Den har  og dekker et areal på 11,99&nbsp;km².

## Befolkningsutvikling

## Referanser


## Eksterne lenker
* 
*  Innbyggertall 2010 - 2019 – United States Census Bureau
Bork Bang-Kittilsen

**Bork Classønn Bang-Kittilsen** (født 2005) er en norsk fotballspiller som spiller for den svenske klubben .

## Landslaget
Han ble tatt ut i Norges tropp til U19-EM 2024 i Nord-Irland.

## Referanser


## Eksterne lenker
*
Jorbasuoidneoaivi

**Jorbasuoidneoaivi** er et fjell som danner grensepunkt mellom Porsanger, Tana og Karasjok kommune i Finnmark. Det er en del av Gaissene og har en høyde på 773 meter over havet.

## Referanser
SMuFL

**S**tandard **Mu**sic **F**ont **L**ayout, eller **SMuFL**, er en åpen standard for mapping av musikkfonter. Standarden ble opprinnelig utviklet av Daniel Spreadbury  ved Steinberg for deres notasjonsprogram Dorico, men er nå utviklet og vedlikeholdt av W3Cs Music Notation Community Group, sammen med standarden for MusicXML (som i seg selv støtter SMuFL).

SMuFL er en betydelig utvikling utover den tidligere de facto mappingstandarden laget av Cleo Huggins, i *Sonata*-fonten hun designet for Adobe i 1985 (som var Adobes første originale skrifttype).

Mange notasjons-, og produksjonsprogrammer støtter SMuFL ( per september 2023 inkluderer disse programmer som Dorico, Finale og Logic Pro X) og en rekke gratis og kommersielle SMuFL-kompatible fonter er tilgjengelige.

Bravura, SMuFLs referansefont, er designet for Dorico av Daniel Spreadbury fra Steinberg og opprinnelig utgitt i 2013. 

## Referanser
Annoying Orange

***Annoying Orange*** er en amerikansk animert webserie som oppstod på YouTube i 2009.

## Rollefigurer
* Orange
* Pear
* Little Apple
* Marshmallow
* Grapefruit
* Passion Fruit
Søreide

**Søreide** er et norsk stedsnavn og etternavn og kan ha flere betydninger.

## Etymologi
Navnet kommer av norrønt ) og viser til et landområde med vann eller sjø på begge sider som er bindeledd mellom to landområder, se også Eid (landform). Søreide vil da være navn på et område som er et eid sør for et annet, trolig mer markant eid, eller Nordeide.

## Geografi
* Søreide (Bergen), en bosetning i Ytrebygda bydel i Bergen
** Søreide kirke, en arbeidskirke på Søreide i Ytrebygda
** Søreide skole, en barneskole på Søreide i Ytrebygda
* Søreide (Gloppen), en gård ved Sandane i Gloppen

## Personer
* Ine Eriksen Søreide (f. 1976), jurist og politiker (H)
* Øystein Eriksen Søreide (f. 1969), næringslivsleder og politiker (H)
* Tina Søreide (f. 1973), økonomiprofessor
* Frode Søreide (f. 1979), journalist, programleder og skuespiller
* Kjetil Søreide (f. 1977), kirurg og forsker
* Mia Søreide (1944–2010), næringsdrivende og romanforfatter
* Martin Søreide (f. 2000), fotballspiller
* Ole Ingebrigtsen Søreide (1824–1904), gårdbruker og politiker
* Trine Søreide Jansen (1969–2022), historiker og arkivar
Stø (andre betydninger)

**Stø** har flere betydninger:

* Stø, en slak bakke (typisk 1:15, ikke brattere enn 1:10 og slakere enn 1:20) til å dra båt opp fra vannkanten, med 6–10 cm tykke lunner (av osp eller bjørk) og et naust med gavlen vendt mot støa og vannet.
* Stø eller båtstø, et sted å legge til og fortøye en liten båt, typisk for omlasting.
* Stø, fiskevær i Øksnes kommune.

## Referanser
Bergenslisten

**Bergenslisten** er et norsk politisk parti som i 2023 stilte til bystyrevalg i Bergen og fylkesvalg i Vestland. Partiets toppkandidat er Trond Tystad. Deres hovedmål er å få stoppet bybanen over Bryggen, og de har sagt de vil stemme mot alt om de ikke får omkamp om avgjørelsen. Partiet har blitt kritisert for å bruke farlig og potensielt skadelig kommunikasjon.

Etter kommunestyre- og fylkestingsvalget i Norge 2023, endte partiet opp med én plass i Vestlands fylkesting og fire plasser i Bergens bystyre.

## Referanser


## Eksterne lenker
*
17. etappe av Vuelta a España 2023

**17. etappe av [[Vuelta a España 2023]]** gikk fra Ribadesella til Alto de El Angliru 13. september 2023. 

Etappen ble vunnet av Primož Roglič.

## Etapperesultater

## Sammenlagt etter etappen

## Referanser


## Eksterne lenker

*
21. etappe av Vuelta a España 2023

**21. etappe av [[Vuelta a España 2023]]** gikk fra Hipódromo de la Zarzuela til Madrid 17. september 2023.

Etappen ble vunnet av Kaden Groves.

## Etapperesultater

## Sammenlagt etter etappen

## Referanser


## Eksterne lenker

*
18. etappe av Vuelta a España 2023

**18. etappe av [[Vuelta a España 2023]]** gikk fra Pola de Allande til Cruz de Llinares 14. september 2023.

Etappen ble vunnet av Remco Evenepoel.

## Etapperesultater

## Sammenlagt etter etappen

## Referanser


## Eksterne lenker

*
Nikola Dabanović

**Nikola Dabanović** (født 18. desember 1981 i Podgorica) er en montenegrinsk fotballdommer som til daglig dømmer i Montenegrinsk 1. divisjon på landets øverste nivå. I tillegg har han dømt flere internasjonale kamper på aldersbestemt nivå både i regi av FIFA og UEFA.

Dabanović debuterte som dommer på landets øverste nivå i 2006 og ble FIFA-dommer i 2009. Hans første europacupkamp kom den 1. juli 2010, da han dømte første kvalifiseringsrunde av UEFA Europa League 2010/11 mellom JK Narva Trans og MyPa (0–2).

Han har dømt flere landskamper på U-17, U-19 og U-21-nivå, blant annet flere kamper under kvalifisering til europamesterskap for U-17, U-19 og U-21. Han var også dommer under U17-EM i fotball for menn 2014 og U19-EM i fotball for menn 2019. Dabanović debuterte internasjonalt som hoveddommer på øverste nivå den 10. august 2011, da han dømte vennskapskampen mellom  og  (0–0).

## Referanser


## Eksterne lenker
*
Ofelia kommer til byen

***Ofelia kommer til byen*** er en dansk dramafilm fra 1985 med manus og regi av Jon Bang Carlsen. Produsent var Per Holst.

I en liten by på Vestjylland er en amatørteatergruppe i ferd med å sette opp *[[Hamlet]]* og tittelrollen skal spilles av John, en sjenert og innesluttet mann. Den eneste man kan finne som kan spille Ofelia, er Molly. Hun kommer fra København og et miljø med prostitusjon og narkaotika. Det oppstår etter hvert et kjærlighetsforhold mellom de to.

## Roller (utvalg)
* Stine Bierlich som Molly
* Reine Brynolfsson som John, medhjelper av bedemannen
* Flemming Jørgensen som Vagn, bussjåfør
* Ingolf David som Arne
* Else Petersen som Theodora 
* Hans Christian Ægidius som lærer

## Priser
Under utdeling av Bodilprisen i 1986 mottok Stine Bierlich Bodilprisen for beste kvinnelige hovedrolle og Ingolf David Bodilprisen for beste mannlige birolle.

Av Robertpriser fikk Reine Brynolfsson Robertprisen for årets mannlige hovedrolle, Stine Bierlich Robertprisen for årets kvinnelige hovedrolle, Flemming Jørgensen Robertprisen for årets mannlige birolle og Jon Bang Carlsen mottok Robertprisen for årets manuskript.

## Referanser

 
 


## Eksterne lenker
*
Trinity (Alabama)

**Trinity** er en amerikansk by som ligger i Morgan County i Alabama.

Den hadde 1 841 innbyggere i 2000, og dekker et areal på 11,44&nbsp;km².

## Historisk befolkning

## Referanser


## Eksterne lenker
*
Aleksandar Stavrev

**Aleksandar Stavrev** (født 30. mars 1977 i Skopje) er en makedonsk fotballdommer som til daglig dømmer i Prva Liga på landets øverste nivå. I tillegg har han dømt flere internasjonale kamper på aldersbestemt nivå både i regi av FIFA og UEFA.

Stavrev ble utnevnt til FIFA-dommer i 2006. Hans første europacupkamp kom den 27. juli 2006, da han dømte første kvalifiseringsrunde av UEFA-cupen 2006/07 mellom Skonto FC og Jeunesse Esch (3–0). 

Han har dømt flere landskamper på U-17, U-19 og U-21-nivå, blant annet flere kamper under kvalifisering til europamesterskap for U-21. Han var også dommer under U17-EM i fotball for menn 2006, U19-EM i fotball for menn 2008 og U21-EM i fotball for menn 2011. Stavrev debuterte internasjonalt som hoveddommer på øverste nivå den 21. november 2007, da han dømte EM-kvalifiseringskampen mellom  og  (0–2).

## Referanser


## Eksterne lenker
*
Grigoris Kastanos

**Grigoris Kastanos** (gresk: Γρηγόρης Κάστανος), født 1998) er en kypriotisk fotballspiller som spiller for den italienske klubben , på lån fra  og for . Kastanos er en offensiv midtbanespiller og har tidligere spilt for Juventus samt flere andre klubber på utlån.

## Landslagskarriere
Kastanos spilte på ulike aldersbestemte landslag for Kypros og debuterte for Kypros U-16 i 2013 og Kypros U-19 samme år. Fra 2014 fikk han sine første kamper for Kypros U-21. Han fikk sin a-landslagsdebut for  i en EM-kvalifiseringskamp borte mot  den 28. mars 2015. Hans første landslagsmål kom i en nasjonsligakamp borte mot  den 13. oktober 2018 (3–1).

## Meritter
;Juventus
* Serie A (1): 2018/2019

## Referanser


## Eksterne lenker
*
Mühlacker

**Mühlacker** er en by og en kommune nordvest i delstaten Baden-Württemberg i Tyskland. Kommunen omfatter 54,3 km² og har .

## Referanser
Tråkka (Krokstadelva)

**Tråkka** er et sted og en adresse i Krokstadelva der Sandsgata, Gamle Riksvei, A J Horgens vei, Lysakerveien og Bedehusgata møtes. Dette var det første handelsstedet i Krokstadelva med forretningen til handelsmann Bødker i Lysakerveien. Totalt er det seks bygninger som har Tråkka som adresse.

## Bebyggelse rundt plassen
* Tråkka 1: boligbygg på tre etasjer
* Tråkka 2: næringslokale (per 2023 en sportsforretning)
* Tråkka 3; tomannsbolig av ukjent alder (eldre enn 1959)
* Tråkka 4: bygningen huset tidligere et postkontor (nedlagt i 1999) og næringslokale (per 2000 benyttet av samme sportsforretning som Tråkka 2). Bygningen ble oppført av Anders Karlsen rundt 1930, restaurert rundt 1977 og i 1980-årene.
* Tråkka 5: en bygning som har gått under navnene Lysakergården, Lysagers gård og Walstadgården. Bygningen ble oppført før 1886 av Hans P. Lysaker som en landhandel, og ble senere lokale for en møbelforretning.
* Tråkka 7: transformatorkiosk og gressplen. Trafo-kiosken har i nyere tid fått besøk av en nyere modell.
* Bedehusgata 1, Folkvang: en bygningen oppført rundt 1890 av Emil Larsen fra Steinberg, som bygde huset for videresalg. Hans Eriksen fra Tyristrand kjøpte huset, deretter ble det solgt videre til Marius Simensen fra Nedre Romeriket i 1916. I årene han eide gården huset det kolonialforretning og elektrisk forretning.
* A J Horgens vei 1: en forretningsgård fra slutten av 1800-tallet som har blitt kalt både Berggården og Grindaker. Bygningen ble oppført av kolonialhandler Nils G. Berg.
* A J Horgens vei 5: en bygning som kalles Svendsrudgården

## Referanser
Achslach

**Achslach** er en kommune i Landkreis Regen i distriktet Niederbayern i delstat Bayern i Tyskland som har . 

## Referanser